དཀར་མཛེས་རྫོང་གིས་སྣོད་བཅུད་འདུ་ཤེས་དེ་མཛུབ་ཁྲིད་དུ་བཟུང་ནས།ཡར་ཀླུང་གཙང་པོའི་ཁུག་པའི་སྣོད་བཅུད་འདམ་ར་ལྟེ་བར་འཛིན་པ་དང་།སྤྲོ་གསེང་ལྟ་སྐོར་ཚན་རིག་ཤེས་བྱ་ཁྱབ་གདལ་དང་རིག་གནས་སྣང་ཚུལ་གཞི་གཅིག་ཏུ་འདུས་པའི་གྲོང་ཁྱེར་གྱི་སྐྱེ་ཁམས་སླར་གསོ་དང་ཐོན་ཁུངས་སྲུང་སྐྱོང་།ཚན་རིག་ཤེས་བྱ་ཁྱབ་གདལ་གྱི་སློབ་གསོ།ཡུལ་སྐོར་ལྟ་སྐོར་སོགས་བྱེད་ནུས་མང་བའི་གྲོང་ཁྱེར་གྱི་འདམ་རའི་སྤྱི་གླིང་བཙུགས་ཡོད།དཀར་མཛེས་རྫོང་ཁོར་ཡུག་དང་ནགས་ཚལ་སྲུང་སྐྱོང་ཅུས་ཀྱི་འགན་འཁུར་བས་ངོ་སྤྲོད་བྱས་པར་གཞིགས་ན།ཞིང་ཆེན་རིམ་པའི་འདམ་རའི་སྤྱི་གླིང་ཡར་ཀླུང་གླིང་གའི་སའི་རྒྱ་ཁྱོན་ལ་མུའུ་ཡོད།ཉེ་བའི་ལོ་ཤས་རིང་།དཀར་མཛེས་རྫོང་ཡར་ཀླུང་གཙང་པོའི་ཁུག་པར་དེ་སྔའི་ཆུ་རྫིང་གི་མཐའ་འཁོརཡར་ཀླུང་འདམ་ར་སྲུང་སྐྱོབ་ལས་གཞི་ལག་བསྟར་བྱས།རྣམ་གྲངས་ལ་ཆུ་སྦགས་བཙོག་བཅོས་སྐྱོང་དང་ཤིང་འཛུགས་ནགས་བཟོ།འདམ་ར་སླར་གསོ།ཆུ་འགོའི་ས་ཁུལ་སྲུང་སྐྱོང་།ཆུ་ཕྲན་འབབ་རྒྱུད་ལེགས་སྐྱོང་སོགས་ཀྱི་ནང་དོན་འདུས།འགོ་ཁུངས་ནས་སྐྱེ་ཁམས་ཁོར་ཡུག་ལ་སྲུང་སྐྱོབ་དང་སྐྱེ་ཁམས་གཏོར་བརླག་གཏན་འགོགའདམ་རའི་ཁོར་ཡུག་ཇེ་སྡུག་ཏུ་འགྲོ་བ་བཀག་འགོག་ནུས་ཆོད་བྱས།རིམ་བཞིན་འདམ་རའི་སྣོད་བཅུད་མ་ལག་གི་རང་ངོས་སྙོམ་སྒྲིག་བྱེད་ནུས་ཆེ་རུ་བཏང་།བཅོས་སྐྱོང་གི་ལས་ཀ་རིམ་པ་ལག་བསྟར་བྱས་པས།ཡར་ཀླུང་འདམ་རའི་ཁྱབ་ཁོངས་ཀྱི་ཆུ་ཇེ་གཙང་དང་སྐྱེ་ཁམས་ཞིག་གསོ།ཆུ་ལམ་གཙང་བཤེར།ས་ཆུ་ཤོར་བ་ཚོད་འཛིན།ཞིང་གྲོང་གི་སྦགས་བཙོག་བཟོ་བ་ཚོད་འཛིན་སོགས་ཀྱི་ཐད་དགེ་མཚན་ལྡན་པའི་ནུས་པ་ཐོན་ཡོད།ན་ནིང་།དཀར་མཛེས་རྫོང་གིས་མ་དངུལ་སྒོར་ཁྲི་བཏང་ནས་འབྲུག་མོ་མཚེའུ་བཟོས།ད་ལྟ་ས་མུའུ་སྔོ་ཁེབས་སླར་གསོ་ཟིན།མིའི་ཐབས་ལ་བརྟེན་ནས་ས་མུའུ་ལ་རྩྭ་བཏབ།མཚེའུ་མུའུ་རྒྱ་བསྐྱེད།སྐྱེ་ཁམས་ཆུ་རགས་སྨི་བཟོས།སྲུང་སྐྱོང་འགྲོ་ལམ་སྤྱི་ལེ་བསྐྲུན།གཞན་མཆོད་རྟེན་དཀར་པོ་གཅིགརྡོ་ཟམ་གཞུ་དབྱིབས་ཅན་གཅིགགནམ་དཔྱང་འགྲོ་ལམ་གཅིག་བཅས་བཟོས།ཟམ་མི་ཆད་པར་སྒྱུར་བཀོད་རིམ་སྤོར་བྱས་པས་འདམ་རའི་སྤྱི་གླིང་ནི་ད་ལྟ་དཀར་མཛེས་རྫོང་གི་མིང་བྱང་ཞིག་ཏུ་གྱུར་ཡོད།